Id-Dar tal-Istorja Ewropea: storja bħal ebda storja oħra. id-Dar tal-Istorja Ewropea fetħet il-bibien tagħha fi Brussell. Il-mużew jagħti lill-viżitaturi opportunità biex jitgħallmu dwar l-istorja Ewropea u jirriflettu dwar it-tifsira tagħha għall-ġurnata tal-lum. Il-wirja permanenti tiffoka fuq l-istorja tal-kontinent Ewropew fis-seklu 20 u fuq l-istorja tal-konverġenza Ewropea, minn perspettiva storika wiesgħa u tiġbor flimkien esperjenzi kontrastanti ta' Ewropej fl-imgħoddi. Id-Dar tal-Istorja Ewropea tospita wkoll wirjiet temporanji. Il-kontenut tal-wirja ġie żviluppat minn Tim ta' Proġett Akkademiku ta' studjużi tal-istorja, mużeologi, speċjalisti fl-edukazzjoni u amministraturi minn 18-il Stat Membru differenti. Bord konsultattiv ta' livell għoli (il-Kumitat Akkademiku), li huwa magħmul minn studjużi tal-istorja u mużeologi ta' fama internazzjonali, jiżgura l-eżattezza akkademika u r-rilevanza tal-kontenut tal-wirjiet. Id-Dar tal-Istorja Ewropea hija miftuħa għal kulħadd u hija mingħajr ħlas. L-iżvilupp tal-proġett jiswa madwar . Din is-somma tkopri l-konverżjoni, l-estensjoni u r-rinnovament tal-bini Eastman kif ukoll l-iżvilupp tal-wirja permanenti u l-ewwel wirja temporanja. Fl-2020, id-Dar tal-Istorja Ewropea rebħet l-ewwel premju - "Eċċellenza fl-Arkitettura" - fil-kompetizzjoni prestiġġjuża German Design Awards. Għal aktar informazzjoni Id-Dar tal-Istorja Ewropea Mistoqsijiet Frekwenti dwar id-Dar l-Istorja Ewropea Aqsam din il-paġna ma' ħaddieħor: Irreġistra biex tirċievi l-aġġornamenti b'mail